 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 546**

(protokols Nr. 20, 3. p.)

**Par Leader projekta “****Skeitparka mini rampas izbūve Lubānā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Skeitparka mini rampas izbūve Lubānā”*,* kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros plānots iegādāties un uzstādīt skeitparka mini rampu. Rampu paredzēts uzstādīt netālu no Lubānas vidusskolas teritorijas, kura atrodas pilsētas centrā un ir ērti pieejama gan Lubānas un tās apkārtnes iedzīvotājiem, gan citiem pilsētas apmeklētājiem.

Projekta attiecināmās izmaksas ir 19 639,50 EUR (deviņpadsmit tūkstoši seši simti trīsdesmit deviņi eiro 50 centi), no tām ELFLA finansējums (70%) – 13 747,65 EUR (trīspadsmit tūkstoši septiņi simti četrdesmit septiņi eiro 65 centi), pašvaldības līdzfinansējums (30%) – 5 891,85 EUR (pieci tūkstoši astoņi simti deviņdesmit viens eiro 85 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Skeitparka mini rampas izbūve Lubānā” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 19 639,50 EUR (deviņpadsmit tūkstoši seši simti trīsdesmit deviņi eiro 50 centi), no tām ELFLA finansējums (70%) – 13 747,65 EUR (trīspadsmit tūkstoši septiņi simti četrdesmit septiņi eiro 65 centi), pašvaldības līdzfinansējums (30%) – 5 891,85 EUR (pieci tūkstoši astoņi simti deviņdesmit viens eiro 85 centi).

Domes priekšsēdētājs A. Lungevičs

*Bodžs 26165144*